CELEX: 32009R0101
Language: lt
Date: 2009-02-03 00:00:00
Title: 2009 m. vasario 3 d. Komisijos reglamentas (EB) Nr. 101/2009, iš dalies keičiantis Reglamento (EB) Nr. 1800/2004 nuostatas dėl leidimo naudoti pašarų priedą Cycostat 66G sąlygų (Tekstas svarbus EEE)

4.2.2009   
            
            
               LT
            
            
               Europos Sąjungos oficialusis leidinys
            
            
               L 34/5
            
         
      KOMISIJOS REGLAMENTAS (EB) Nr. 101/2009
   2009 m. vasario 3 d.
   iš dalies keičiantis Reglamento (EB) Nr. 1800/2004 nuostatas dėl leidimo naudoti pašarų priedą Cycostat 66G sąlygų
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               Kokciodiostatų ir kitų vaistinių medžiagų grupei priklausantį robenidino hidrochlorido 66 g/kg priedą (toliau – Cycostat 66G), susijusį su leidimo turėtoja Alpharma (Belgija) BVBA, leista naudoti laikantis tam tikrų Tarybos direktyvoje 70/524/EEB (2) numatytų sąlygų. Komisijos reglamentu (EB) Nr. 1800/2004 (3) šį priedą mėsiniams viščiukams, mėsiniams kalakutams ir mėsiniams triušiams leista naudoti dešimt metų. Apie šio priedo, kaip produkto, buvimą, buvo pranešta remiantis Reglamento (EB) Nr. 1831/2003 10 straipsniu. Kadangi buvo pateikta visa pagal šią nuostatą būtina informacija, šis priedas buvo užregistruotas Bendrijos pašarų priedų registre.
            
         
               (2)
            
            
               Reglamente (EB) Nr. 1831/2003 numatyta galimybė leidimo turėtojui pateikus prašymą ir Europos maisto saugos tarnybai (toliau – Tarnyba) pateikus nuomonę keisti leidimą naudoti priedą. Cycostat 66G leidimo turėtoja Alpharma (Belgija) BVBA pateikė prašymą, kuriuo siūlo pakeisti leidimo mėsiniams viščiukams ir mėsiniams kalakutams sąlygas nustatant didžiausią leistiną liekanų kiekį (toliau – DLK) ir pakeičiant išlaukos laikotarpį, įvertintą Tarnybos. Ji taip pat pateikė prašymą pagrindžiančius duomenis.
            
         
               (3)
            
            
               2008 m. rugsėjo 16 d. nuomonėje (4) Tarnyba padarė išvadą, kad saugos sumetimais nėra būtina nustatyti išlaukos laikotarpį mėsiniams viščiukams, taigi ir DLK. Jos išvada dėl kalakutų tokia pati. Tačiau ji pateikė vertes, jei prireiktų nustatyti DLK. Ji taip pat pasiūlė palikti penkių parų išlaukos laikotarpį, kad būtų išvengta blogo Cycostat 66G apdorotos paukštienos valgomų audinių kvapo.
            
         
               (4)
            
            
               Siekiant užtikrinti aukštą vartotojų saugos lygį ir geriau kontroliuoti, ar Cycostat 66G naudojamas teisingai, yra tikslinga nustatyti Tarnybos pasiūlytus DLK. Siekiant išsaugoti tinkamas organoleptines mėsos savybes, išlaukos laikotarpis ir toliau turėtų būti penkios paros.
            
         
               (5)
            
            
               Todėl Reglamentą (EB) Nr. 1800/2004 reikėtų atitinkamai iš dalies pakeisti.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1800/2004 priedas pakeičiamas šio reglamento priedu.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje dienos.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. vasario 3 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  OL L 270, 1970 12 14, p. 1.
   
      (3)  OL L 317, 2004 10 16, p. 37.
   
      (4)  Priedų ir produktų ar medžiagų, naudojamų gyvūnų pašaruose, mokslinės grupės nuomonė, pateikta Europos Komisijos prašymu, dėl didžiausio Cycostat 66G leistino liekanų kiekio ir išlaukos laikotarpio mėsiniams viščiukams ir mėsiniams kalakutams siūlymo. EMST leidinys (2008) 798, p. 1–15.
   
      PRIEDAS
      
                  Priedo registracijos numeris
               
               
                  Asmens, atsakingo už priedo išleidimą į apyvartą, pavardė (pavadinimas) ir registracijos numeris
               
               
                  Priedas
                  (Prekinis pavadinimas)
               
               
                  Sudėtis, cheminė formulė, aprašymas
               
               
                  Gyvūno rūšys arba kategorija
               
               
                  Ne vyresni kaip
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
               
                  Didžiausias likučių kiekis (DLK) tam tikruose gyvūninės kilmės maisto produktuose
               
            
                  Veikliosios medžiagos kiekis mg viename visaverčio pašaro kg
               
            
                  Kokcidiostatai ir kitos vaistinės medžiagos
               
            
                  E 758
               
               
                  
                     Alpharma (Belgija) BVBA
               
               
                  Robenidino hidrochloridas 66 g/kg
                  (Cycostat 66G)
               
               
                  
                               
                           
                           
                              Priedo sudėtis:
                              robenidino hidrochloridas: 66 g/kg
                              lignosulfonatas: 40 g/kg
                              kalcio sulfato dihidratas: 894 g/kg
                           
                        
                               
                           
                           
                              Veiklioji medžiaga:
                              robenidino hidrochloridas, C15H13Cl2N5 . HCl,
                              1,3-bis[(p-chlorobenziliden) amino]-guanidino hidrochloridas,
                              CAS numeris: 25875-50-7,
                           
                        
                               
                           
                           
                              susijusios priemaišos:
                              N,N′,N′′-tris[(p-Cl-benziliden)amino]guanidinas: ≤ 0,5 %
                              bis-[4-Cl-benziliden]hidrazinas: ≤ 0,5 %
                           
                        
               
                  Mėsiniai viščiukai
               
               
                  —
               
               
                  30
               
               
                  36
               
               
                  Mėsiniai viščiukai
               
               
                  2014 10 29
               
               
                  800 μg robenidino hidrochlorido/kg šviežių kepenų.
                  350 μg robenidino hidrochlorido/kg šviežių inkstų.
                  200 μg robenidino hidrochlorido/kg šviežių raumenų.
                  1 300 μg robenidino hidrochlorido/kg šviežios odos/riebalų.
               
            
                  Kalakutai
               
               
                  —
               
               
                  30
               
               
                  36
               
               
                  Draudžiama naudoti mažiausiai penkias paras prieš skerdimą.
               
               
                  2014 10 29
               
               
                  400 μg robenidino hidrochlorido/kg odos/riebalų.
                  400 μg robenidino hidrochlorido/kg šviežių kepenų.
                  200 μg robenidino hidrochlorido/kg šviežių inkstų.
                  200 μg robenidino hidrochlorido/kg šviežių raumenų
               
            
                  Mėsiniai triušiai
               
               
                  —
               
               
                  50
               
               
                  66
               
               
                  Use prohibited at least five days before slaughter.
               
               
                  2014 10 29
               
               
                  —